NaiveNeuron/SloPal huggingface dataset:
Hrnčiar, Andrej, podpredseda NR SR (2018-02-01):
Ústavou predpísaný sľub poslanca znie: „Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.“
Blanár, Juraj, podpredseda NR SR (2021-10-20):
Jediný prihlásený písomne. Teraz dávam možnosť prihlásiť sa ústne do rozpravy. Konštatujem, že nikto sa neprihlásil ústne do rozpravy. Vyhlasujem teda rozpravu za uzavretú. Chcem sa spýtať pána navrhovateľa, či má záujem o záverečné slovo, rovnako pána spravodajcu, aby uviedol termín hlasovania aspoň. Nech sa páči.
Paška, Pavol, predseda NR SR (2012-12-18):
(Hlasovanie.) 141 prítomných, 102 bolo za, 39 sa zdržalo. Návrh sme schválili. Pani poslankyňa Müllerová uvedie v prvom čítaní hlasovanie o vládnom návrhu zákona č. 139 o omamných látkach. Je to tlač 281. (Hlasovanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, tlač 281.)
Blanár, Juraj, podpredseda NR SR (2021-05-06):
Na vaše vystúpenie – tri faktické poznámky. Ako prvý, pán poslanec Juraj Krúpa, nech sa páči.
Grendel, Gábor, podpredseda NR SR (2022-12-07):
Pán poslanec Kočiš ako posledný.
P. Paška, predseda NR SR: (2007-10-24):
Poprosím teraz pani poslankyňu Kramplovú ako spoločnú spravodajkyňu zahraničného výboru, aby nás informovala.
Suja, Miroslav, poslanec NR SR (2022-09-28):
Kolegovia ma prepustili. Ďakujem za slovo. Pán kolega, som veľmi rád, že Milan to tu povedal na plné ústa. Táto vláda dostala veľký mandát od voličov, a ako ste s ním naložili, vidíte. A to, čo povedal o tých troch poslancoch, to je absolútne pravda. Prvý rok vládnutia presne týchto troch poslancov, Tarabu a Kuffovcov, spomínal jeden kolega, ktorého tak rešpektujem, vážim si ho, z OĽANO, jeden z tých dvoch, čo sa s ním dá ako-tak porozprávať, a povedal, že ak SaS-ka bude strečkovať, tak oni ich podporia, že to majú s nimi dohodnuté. To vtedy, keď odišli od Kotlebovcov. A pozrime svete, ako sa to napĺňa. To mi povedal prvý rok vašej vlády. Sedí niekde tam v strede ten kolega. Dneska tu nie je, alebo v tejto chvíli tu nie je. Nemohol tu byť, musel odísť. Takže ak SaS-ka bude strečkovať, tak Taraba a Kuffovci nahradia SaS-ku. To mi povedal a som sa mu smial, že to isto nie. A vidím, že mal pravdu.
Vetrák, Milan, poslanec NR SR (2023-06-22):
Tak ja nebudem obhajovať ten pozmeňovací návrh, to musí predkladateľ, ale chcem povedať, že áno, tým, že je posledné, posledný termín na predkladanie zákonov a na ich presadanie v parlamente, tak my vo veľa veciach aj pri tých pozmeňujúcich návrhoch, nehovorím, že toto bude zrovna ten prípad, ale veľakrát my vychádzame v ústrety aj samotnej terajšej vláde, lebo aj oni už veľa vecí nepostíhali a jednoducho sa to týmto spôsobom nabaľuje, čiže to je ako aj vysvetlenie tebe, Juraj, že ja viem, že si rozhorčený, však máš pravdu, že je toho teraz veľa, ale je toho veľa nielen kvôli samotným poslancom, ale je toho veľa aj kvôli vláde, ktorá už, žiaľ, nestihla zbehnúť svoj legislatívny proces a prosí v mnohom poslancov, aby to sanovali za nich a to je jedno, či to bola táto, aj táto to je už, aj tá predchádzajúca, čiže my sa snažíme aj takéto veci sanovať. Treba potom asi rozlišovať, o aké pozmeňováky ide.
B. Bugár, podpredseda NR SR: (2001-11-06):
V. Bajan, poslanec: Ďakujem pekne, pán podpredseda. Trošku som v rozpakoch, lebo nezdá sa mi najšťastnejšie, že sme spojili rozpravu k trom zákonom, aj keď s tou istou témou, len každý rieši parciálne iný problém. Takže pokúsim sa len zareagovať. Na rozdiel od niektorých kolegov budem rád ak tlač 992 posunieme do ďalšieho čítania, pretože nie je to také jednoduché, naozaj musí byť zákonná norma, aby sme niektoré veci mohli vyriešiť, a schválime tento návrh zákona s tým, že starostovia a primátori sú pripravení tieto veci riešiť tak, ako  tlač odporúča. A osobne budem za to, aby sme tento návrh zákona prijali. Len, samozrejme, rozpaky sú aj v tom, že akákoľvek iniciatíva poslanecká trošku sa bije s tým, pretože osobne považujem túto tému za výsostne exekutívnu a naozaj to systematické riešiť by mala prísť trochu odinakiaľ, pretože akýkoľvek dobrý nápad poslanecký môže naraziť na iný tu neriešený problém. Takže naozaj budem podporovať akékoľvek vylepšenie v tejto oblasti, ale naozaj mám pocit, že táto iniciatíva nepatrí do rúk poslancom. Všetko.
M. Košútová, poslankyňa: (2006-08-03):
Všetci sme svedkami toho, ako sa vám ten cieľ z roku 2002 podarilo splniť. V obchodných reťazcoch nám ponúkajú všetok odpad v ovocí, zelenine, mäse, ktorý sa nepodarilo umiestniť, teda komodity, ktoré sa nepodarilo umiestniť na západných trhoch. Na Slovensku sa vám podarilo úspešne zlikvidovať domácich pestovateľov a výrobcov. Dotácie ste namierili do pestovania tabaku. Aj o slobodnej konkurencii, ktorú vo vašom programovom vyhlásení ste deklarovali, mali poľnohospodári a vy úplne rozdielne predstavy. Vaša predstava, že mizerne dotované slovenské podniky budú rovnocenným súperom pre silne dotovaných ostatných európskych poľnohospodárov bola síce pre poľnohospodárov lichotivá, ale vedeli, že idú do vopred prehratého boja. Na ich požiadavky ste nereagovali, v decembri minulého roku ste ich degradovali na úroveň nespokojných sedliakov. Verím, že po štyroch rokoch tejto novej vlády nebudem mať fatamorgány, tak ako ste ich mali vy. (Potlesk.)
M. Hort, podpredseda NR SR: (2007-07-02):
Faktické poznámky na vystúpenie pána poslanca Slafkovského nie sú. Jeho vystúpením sme vyčerpali vystúpenia všetkých, ktorí boli do rozpravy prihlásení písomne. Pýtam sa teda, kto sa chce prihlásiť do rozpravy k tomuto bodu ústne. Pán poslanec Markovič, pán poslanec Ivančo, pán poslanec Halecký, pán poslanec Novotný. Končím možnosť prihlásenia sa do rozpravy ústne. A slovo dávam pánovi poslancovi Markovičovi. Nech sa páči.
B. Bugár, podpredseda NR SR: (2005-06-28):
K. Fajnor, poslanec: Ďakujem veľmi pekne, pán predsedajúci. Chcel by som reagovať na pána ministra jedným skutočným príbehom, ktorý mi povedal jeden penzista. Áno, náklady na lieky sa znižujú. Penzista mi hovorí: „Pán Fajnor, mesačne dávam 1 500 až 1 600 korún na lieky, ktoré musím dávať štandardne. Teraz mám ďalšiu diagnózu, musím dať ďalších 800 korún. Do penzie mi chýba viac ako týždeň a ja mám 900 korún. Prosím vás pekne, poraďte mi, mám zomrieť od hladu, alebo od toho, že sa nebudem liečiť“. Takže aj takáto je, žiaľ, dnešná cesta. Že si ľudia, mnohí, lieky nevyberú a potom to takto končí, že sa nemôžu liečiť. Čo sa týka zadlženia. Ja vám chcem povedať jednu vec. Zadlženie nemocníc spôsobili tieto vlády. Ja nehovorím, že konkrétne vy. Vy ste málo vo vláde. Ale tieto vlády po novembri to spôsobili! Prečo spôsobili takýto diletantský prístup. Čo sa týka ďalšej veľkej kritiky, do roku 1989 som počúval, ako máme málo lôžok v porovnaní s rozvinutým zahraničím. Dneska tie lôžka likvidujeme. Dneska žiadne kapacity nebudujete, dokonca tie kapacity zatvárate. Chcel by som ešte povedať ohľadne dostupnosti. I keď už platíme dnes za zdravotnú starostlivosť, hoci to nie je v súlade s ústavou, podľa môjho názoru, choďte si pozrieť len v Bratislave, koľko sa zavrelo pohotovostí a v akých radoch tam musia ľudia čakať. Nie spokojne ako kedysi na banány. Tak bolo by dobre sa skutočne pozrieť pravde do očí. Ďakujem!
Glváč, Martin, podpredseda NR SR (2019-09-13):
Nech sa páči, pán poslanec, reakcia.
Laurenčík, Milan, podpredseda NR SR (2021-09-29):
Ďalšiu faktickú poznámku má pán poslanec Marian Kotleba, nech sa páči.
Pčolinský, Peter, podpredseda NR SR (2022-12-01):
Ďakujem pekne. Prerušujem rokovanie o tomto bode programu. Dobrý deň prajem, pán poslanec. Teraz nasleduje druhé čítanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 1213. Spoločná správa výborov má tlač 1213a. Prosím teraz ministra práce, sociálnych vecí a rodiny Milana Krajniaka, aby návrh zákona odôvodnil.
Fico, Robert, predseda vlády SR (2014-11-08):
Ďakujem pekne. Predovšetkým chcem zopakovať najpodstatnejšiu vec, že na prípad, kvôli ktorému bola zvolaná táto mimoriadna schôdza, bolo razantne reagované a odprezentoval som celý rad jasných protikorupčných opatrení a rovnako som odprezentoval, v akom stave sa dnes nachádza Slovensko z hľadiska ekonomických, sociálnych vyhodnotení. A ja si myslím, že my sa nemôžeme hanbiť alebo tváriť sa, že sme nič neurobili. Naopak, vo svojom vystúpení som jasne ukázal, že aj napriek chybám, ktoré sa môžu vyskytnúť, robíme všetko pre to, aby Slovensko z hľadiska životnej úrovne, hospodárskeho rastu, inflácie a ďalších ukazovateľov bolo na tom čím ďalej, tým lepšie. Preto si stojím za štruktúrou svojho vystúpenia. A v žiadnom prípade neakceptujem argument, že som sa vyhováral na kauzy predchádzajúcej vlády. Ja som len pripomenul tým, ktorí podpísali tento návrh, že čo sú zač, ako sa správajú a že ich morálne právo na takýto postup nie je prakticky žiadne. Je tu však jedna vec, na ktorú chcem zareagovať veľmi presne, opäť nás neuveriteľne obviňujete z toho, pán poslanec Frešo, znovu, to, čo ste povedali, je trestný čin, že niekto si tu nejaký milión eur zobral do vrecka alebo urobil nejaké rozdelenie. Každý z vás sa pýta, že kde sú aké peniaze. Takže oficiálne, pán poslanec Frešo, oficiálne za toto cétečko nebolo vyplatené ani jedno jediné euro, prebieha vyšetrovanie, je všetko pozastavené, až na základe vyšetrenia, na základe rozhodnutia správnej rady sa uvidí, čo bude ďalej. Prosím, prestaňte obviňovať túto vládu Slovenskej republiky, že niečo ukradla. Za CT nebolo vyplatené ani jedno jediné euro, ani jeden jediný cent. Vyprosujem si tieto obvinenia z trestnej činnosti, ktorá jednoducho nie je namieste. (Potlesk.)
Sulík, Richard, predseda NR SR (2010-12-14):
Ďakujem. Chce zaujať stanovisko spravodajca Igor Sidor? (Reakcia spravodajcu.) Nie. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 64/1997 Z. z. o užívaní pozemkov zriadených v záhradkových osadách a vyporiadaní vlastníctva k nim v znení neskorších predpisov . Vládny návrh zákona má tlač 151, návrh na jeho pridelenie na prerokovanie výborom je v rozhodnutí č. 152. Nech sa páči, pán minister, máte slovo, prosím, uveďte zákon.
M. Hort, podpredseda NR SR: (2007-05-17):
A teraz dávam slovo spoločnej spravodajkyni z výboru pre pôdohospodárstvo, životné prostredie a ochranu prírody poslankyni Magde Košútovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. (Ruch v sále.) Predtým ako jej udelím slovo, poprosím ctenú snemovňu, aby sme sa trochu upokojili, a ak máte nejaké súkromné veci, ktoré si potrebujete vybaviť, tak mimo sály. Ďakujem pekne za porozumenie. Pani poslankyňa, máte slovo.
Bugár, Béla, podpredseda NR SR (2017-09-06):
Nech sa páči, prezentujme sa a hlasujme o návrhu pána poslanca Kresáka. (Hlasovanie.) Prítomných 139, za 116, proti 1, 22 poslancov sa zdržalo hlasovania. Tieto návrhy pána poslanca sme schválili. Nech sa páči.
Mikloško, Jozef, poslanec NR SR (2015-07-01):
Ďakujem pekne. Ja som to tak pochopil, že samé rádiá si budú robiť vlastne tie štatistiky, dávať hlásenia, že niekto ich bude môcť kontrolovať, bude to asi Rada pre vysielanie. No skôr sa mi zdal problém troška kontrolovať, či je jedna pätina tých nových skladieb, ktoré tam majú byť. Bola taká akcia, že každú pieseň hráme iba raz v ten deň, tak aby niekto nepustil dvadsaťkrát tú istú pesničku, aj slovenskú. To by inak bola nuda. No a ja si myslím, že nejaké rádiá to spravili, že na protest proti tomuto zákonu celý deň dávali len slovenskú hudbu s tým, že nechcú to na príkaz robiť, ale chcú si to samé robiť. Ale som v ten deň celý počúval iba to rádio, lebo skutočných skladieb tam bolo veľa a dobrých. Takže ja som optimista a aj toto je krok dobrým smerom. Ale by všetky ministerstvá mali robiť preferenciu našich výrobkov a nemali by púšťať peniaze do zahraničia. Ďakujem.
S. Janiš, poslanec: (2009-05-20):
V hre zostáva 350 mil. korún, 350 mil. korún je strašne veľa pre občanov tejto republiky a je na predsedovi vlády, ako sa s týmto teraz vysporiada. Kto týchto 350 mil. korún zaplatí. Bohužiaľ, to vyzerá tak, že tak ako možné sankcie zo strany Európskej komisie pri tých demaršoch, ktoré na Slovensku chodia, tak aj na týchto 350 mil. korún sa vyzberajú komplet všetci občania Slovenskej republiky, a to v čase krízy.
Bugár, Béla, podpredseda NR SR (2016-09-21):
Nech sa páči, prezentujme sa a hlasujeme o tomto návrhu. (Hlasovanie.) Prítomných 137 poslancov, za návrh 106, proti 14, zdržalo sa 16 poslancov, 1 nehlasoval. Konštatujem, že Parížska dohoda bola Národnou radou odsúhlasená. Dovoľte, aby som privítal na balkóne žiakov zo Základnej školy kráľa Svätopluka z Nitry. Buďte vítaní. (Potlesk.) Prosím teraz spravodajcu pána Pčolinského z výboru pre pôdohospodárstvo a životné prostredie, aby uvádzal hlasovanie v prvom čítaní k návrhu poslancov Zemanovej a Klusa na vydanie zákona, ktorým sa mení a dopĺňa takzvaný vodný zákon (tlač 170). [Hlasovanie o návrhu poslancov Národnej rady Slovenskej republiky Anny Zemanovej a Martina Klusa na vydanie zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov , tlač 170.]
Bugár, Béla, podpredseda NR SR (2018-06-20):
Prezentujme sa a hlasujme. (Hlasovanie.) Prítomných 137, za 76, proti 59, 2 sa zdržali. Sme v treťom čítaní . Pýtam sa, či sa hlási do rozpravy niekto. Nie. Vyhlasujem rozpravu za skončenú. Nech sa páči.
Bittó Cigániková, Jana, poslankyňa NR SR (2023-12-15):
Brani, chcela by som doplniť reakciou k tomu ministerstvu športu a možno len takou spomienkou a skôr sa to týka tých koaličných poslancov, ktorí veria, že dobre robia. Najprv poviem to, že terajší koaliční poslanci za SMER a HLAS vtedy kritizovali, keď vznikalo MIRRI, a teraz v podstate robia to isté. Rozumiem SNS, však akože je to v ich záujme a možno aj veria, že robia dobre, ale chcem teda upozorniť, za nás teda vznikalo ministerstvo investícií, regionálneho rozvoja a informatizácie, nikdy neviem, čo je prvé, posledné, s tým, že nám sľubovali, že toto ministerstvo bude mať dvadsať ľudí, pamätáš si na to, Braňo? Dvadsať ľudí, ktorí vtedy robili na úrade vlády, na útvare pre informatizáciu a investície, hej, dvadsať ľudí. Viete, jak to skončilo? Pani Remišová si ich zamestnala tisíc, tisíc. Z toho tristo bolo vlastne len prevzatých a ďalších sedemsto bolo navyše. Teraz pán Raši na to isté ministerstvo, zamestnáva ďalších dvesto. To je kritika aj do vlastných radov teraz, hej, že pozor, že jak to môže teda skončiť. A my sa teraz, že poďme do peňazí, že taký jeden úradník stojí že je 30-tisíc ročne, hej, so všetkou tou obsluhou. Tu som sa pýtala ministrov, že cca koľko. To vám vychádza pri tých dvesto Rašiho 6 mil. ročne navyše. A pri tej Remišovej a Rašim dokopy 36 mil. navyše verzus 600-tisíc, ktoré by to stálo bez ministerstva. Toto isté sa stane aj s ministerstvom športu, úplne toto isté, priatelia, sa môže stať. A ešte aj iné zistil, že ešte tí úradníci majú o 18 % kratší čas, Grécko dokonca muselo jednu tretinu úradníkov rušiť a potom všetci skončili v súkromnom sektore. Ak to viete, tak to sa dá vysvetliť len tak, že asi, že každá vláda má svoju Veronku alebo Romanku a treba ich uživiť, ale neni to šťastné pre ľudí, no.
Danko, Andrej, podpredseda NR SR (2024-01-18):
Pani poslankyňa Kalmárová.
Lipšic, Daniel, poslanec NR SR (2015-04-17):
Pani predsedajúca, toto je nový návrh, ktorý nie je v rozpore s tým, čo bolo odsúhlasené, respektíve teda je to nový návrh. Všeličo sa odsúhlasilo, najskôr o devätnástej proste a potom sa to zmenilo ako procedurálnym návrhom. Môj návrh je, ak chcete alternatívne, ak poslanci potrebujú o štrnástej ísť domov si vybaviť, začnime... (Prerušenie vystúpenia predsedajúcou.)
Nash, Natália, poslankyňa NR SR (2024-01-11):
Ďakujem za slovo, pán predsedajúci. Ja sa nezľaknem tých tendenčne postrihaných materiálov na sociálnych sieťach a poďakujem sa za tento príspevok. Pán Dostál ako ďalší z nás ste veľmi správne a logicky odôvodnili vágne dôvody na skrátené legislatívne konanie. Veľmi logicky ste odôvodnili aj používanie termínu mafiánsky balíček a pozorne som počúvala vaše vysvetlenie a pohľad na to antagonistické postavenie advokátov a prokurátorov a myslím, že je úplne zjavné, že tento návrh je jednostranný, pretože ho písali advokáti obvinených a obžalovaných a aj preto sme si mohli prečítať vyjadrenie Rady prokurátorov, ktorá verejne k tomuto disbalancu alebo teda k tej nerovnováhe v tomto návrhu, na ktorý nás upozornila vo svojom stanovisku. Oveľa lepšie si teraz uvedomujem, aké zbabelé bolo nevystaviť tento návrh riadnemu pripomienkovaniu zainteresovaných strán, čím sa vlastne narušila táto krehká rovnováha. Týmto chcem pozvať do ulíc ľudí, aby podporili čestných prokurátorov Úradu špeciálnej prokuratúry, aby prišli dnes na námestiach o osemnástej do štrnástich našich miest a dokonca aj v Prahe. Ďakujem veľmi pekne.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 133, za 115, proti 1, zdržalo sa 14, nehlasovali 3. Konštatujem, že tento pozmeňujúci návrh je schválený.
Dostál, Ondrej, poslanec NR SR (2017-12-06):
Pani poslankyňa Kiššová, veľmi správne si upozornila na problém s ohrozením elektronických občianskych preukazov a zaručeného elektronického podpisu. Nemyslím si, že to možno bagatelizovať, ako sa o to pokúšali kolegovia, pretože to nie je vec toho, že my používame nejaké produkty od firmy Microsoft alebo sme zavesení na sociálnej sieti Facebook, toto je niečo, čo štát nariaďuje podnikateľom právnickým osobám ako povinné používanie, a potom sa ukáže, že sú v tom diery, že je to zneužiteľné a tie dôsledky naozaj môžu byť ďalekosiahle. Dúfajme, dúfajme, že nebudú. Ale to, čo je na tom politicky problematické, nie je ani ten samotný fakt, že došlo k nejakej chybe, že tam vznikla nejaká diera, lebo to sa, samozrejme, že môže stať. Problém je, že ministerstvo malo informáciu a celé mesiace s ňou nič nerobilo, nepracovalo na odstránení problému, o ktorom vedelo a o ktorom si muselo uvedomovať, že je to závažný problém. A ešte viac je presne to, o čom hovoril vo svojom vystúpení aj kolega Gábor Grendel, že minister tieto veci bagatelizuje. Miesto toho, aby sa postavil rovno ako chlap a povedal, že, áno, máme problém, ideme ho riešiť, stala sa chyba, tak sa tvári, že žiadny problém nie je. Presne takto to urobil v tomto prípade. A robí to aj v iných prípadoch a my nevieme, že v ktorom konkrétnom prípade je to len vecou takej povahy pána ministra, že on je taký vtipkár, tak bagatelizuje, v ktorom prípade kryje svojich podriadených, hoci by nemal, a v ktorom prípade kryje vlastné kšefty.
Matovič, Igor, poslanec NR SR (2023-03-28):
Ja teraz rozmýšľam, že ja by som možno to úvodné slovo ukončil a by som sa zároveň chcel prihlásiť ako prvý do rozpravy, ak sa dá, aby mohli byť ku mne potom faktické poznámky. Ďakujem pekne.
Osuský, Peter, poslanec NR SR (2017-09-06):
Ďakujem pekne. No zhodou okolností môj obor, teda dermatológia prichádzala do styku s pacientmi s chorobami povolania v zmysle kontaktných alergií a pravdou je, že, samozrejme, tá alergia sa vytvorí, vznikne a potom je z nej choroba z povolania. Samozrejme, kým ju pacient nemá, nemá chorobu z povolania, ale senzibilizuje sa. Chcem ale povedať, že v tomto zmysle napríklad, keď hovorím o čisto dermatológii, zdrojom kontaktných alergií sú i doma užívané prostriedky. V podstate by sme takýmto niečím nechali úplne neochránenú skupinu osôb, ktoré pracujú v domácnosti alebo sa starajú o postihnutých a sú v styku s detergenciami a s kdejakými inými chemikáliami, ktoré život prináša. Aj tým by sme hádam mali zabezpečiť minimálne tak rizikovú, alebo nerizikovú službu. A ako tu bola reč o costs a benefits. Kedysi pred mnohými, už pomaly štvrťstoročím, keď sme začínali, viac než štvrťstoročím, zápas s AIDS a s HIV vírusmi, tak sa začalo na Slovensku vyšetrovať každá tehotná žena na prítomnosť HIV vírusu. Urobilo sa 300-tisíc vyšetrení a v tých 300-tisíc vyšetreniach nebola nájdená ani jedna pozitivita. V tej chvíli sa skončilo s tým vyšetrovaním, pretože, samozrejme, bol tiež fakt, že sme nemali terapiu aj dodnes nemáme, ktorá by tehotnú zbavila vírusu. Ale každopádne po istom počte vykonaných vyšetrení sa prišlo k záveru, že náklady, ktoré boli vtedy značne vyššie na jednu jednotku vyšetrovaciu, ako sú dnes, sú také, že jednoducho prevažuje úvaha, že sa to dalo zastaviť. A ja sa domnievam, že i u týchto chorôb, karpálny kanál a tak ďalej. No kým ju nemá, tak ju nemá, a keď ju už má, tak ju má. Ale medzitým ten doktor nič nezmôže...
Laurenčík, Milan, podpredseda NR SR (2020-07-15):
Ďakujem za slovo. Pán poslanec Gyimesi, jako človeka si vás veľmi vážim, a aj keď máme na uvedenú problematiku, ktorá sa tu teraz prerokováva, rôzne názory, ja to úplne akceptujem a chápem, aké máte názory vy, aké máme názory my v strane Sloboda a Solidarita, len ste tú tému a tú debatu trošku zaviedol na nejaké hodnoty ohľadom diplomovej práce nášho ministra a myslím, že toto tu nepatrí, a ak chcete hľadať rozdiely, v čom boli rozdiely v tých predchádzajúcich, ktorých sme my kritizovali, a v čom je rozdiel nášho pána ministra, tak skúste si pozrieť jeho profil teraz na Facebooku, kde zverejnil svoju prácu, kde je vysvetlené všetko, môžete si tam prečítať a zistiť, že či to je plagiát, alebo to nie je plagiát. My sme sa s ním rozprávali, stretli a sme toho názoru, že to je diametrálny rozdiel, ako on tú prácu vypracoval a ako tú prácu vypracovali tí jeho predchodcovia, ktorých sme kritizovali, a preto sme sa zaňho postavili. Ďakujem.
Glváč, Martin, podpredseda NR SR (2016-12-07):
Ďakujem. S faktickou poznámkou jedna pani poslankyňa. Ukončujem možnosť prihlásenia sa. Pani poslankyňa Remišová, nech sa páči.
Kollár, Boris, predseda NR SR (2022-11-08):
Nie. Uvedený návrh sme schválili. Pokračujte.
Glváč, Martin, podpredseda NR SR (2017-09-06):
Ďakujem veľmi pekne a prerušujem rokovanie o tomto bode programu. Ďalším bodom programu je druhé čítanie o vládnom návrhu zákona o európskom vyšetrovacom príkaze v trestných veciach a o zmene a doplnení niektorých zákonov . Vládny návrh zákona má parlamentnú tlač 568, správa výboru má tlač 568a. Opäť poprosím, pani podpredsedníčka, o odôvodnenie tohto návrhu zákona, nech sa páči.
Zemanová, Anna, poslankyňa NR SR (2021-03-31):
Ďakujem pekne za slovo. Kolegyňa Pleštinská, veľmi dobre ste v úvode uviedli, že nemáme len plán obnovy, ale máme tu aj nové programovacie obdobie, ktoré počíta s veľkou mierou na množstvo programov vrátane poľnohospodárstva. Tu by som chcela vlastne mojim kolegom z opozície pripomenúť, že tie požiadavky, ktoré tu máte, sa opakovane vynášajú, že do poľnohospodárstva treba vliať ďalšie peniaze a práve z programu obnovy, že vlastne sa spomína, že pán minister Mičovský je neschopný, lebo nedovolil tam dať peniaze. Treba si pozrieť v prvom rade kritériá Európskej komisie, ktoré nastavila do programu obnovy, a jednoducho nie je možné do poľnohospodárstva dať ďalšie peniaze, pretože poľnohospodárstvo každoročne je najväčším prijímateľom finančných podpôr z rozpočtu Európskej únie. A to, že vlastne je v takom stave, ako je, poľnohospodárstvo, je vina tu 12 rokov vlády Roberta Fica a jeho ďalších kumpánov, rozkrádačiek na Poľnohospodárskej platobnej agentúre a vlastne nesplnenia tých všetkých náležitostí a tých krívd, najmä čo sa týka pozemkových úprav, poriadok s vlastníctvom. To, o čom tu hovoríte, že vlastne vytýkate teraz plánu obnovy, že nie sú na to financie. Takže jednoducho na to nemôžu byť financie, pretože je vinou Slovenska, vinou predchádzajúcich vlád a najmä 12 rokov vlády SMER-u, že sa tieto peniaze premrhali a nevyužili sa na to, po čom teraz vy tu plačete. Všetci plačeme, že poľnohospodárstvo je v katastrofálnom stave. Ale to nie je vina vlády, tejto koalície, to je vina vás, že ste vlastne peniaze premrhali. (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-09-21):
Pani poslankyňa Grečková.
Pellegrini, Peter, poslanec NR SR (2020-04-01):
Pán predseda parlamentu má pravdu, na vystúpenie pána premiéra sa nedá reagovať faktickými poznámkami. Vážený pán premiér, práve ste pred malou chvíľkou nám všetkým ukázali ten rozsah vašej vlastnej schizofrénie, pretože ste nás tu prišli vyzvať na kultúrny politický dialóg, ale najprv ste nám tu poriadne nabrýzgali všetkým. To je pre vás typické. (Potlesk.) To je pre vás typické a aj som videl, že vám toto miesto chýbalo, lebo tu to bolo pre vás také, také bezpečné, také bez zodpovednosti, tu ste si žili niekoľko rokov, kričali, nadávali, okydávali, nemuseli nič riešiť, tu sa vám dobre žilo. A ja viem, že ste dnes extrémne nervózny, lebo dnes musíte robiť, ale to ste chceli. Vy ste vyhrali voľby. Tak nám tu, prosím, nechoďte vstupovať do svedomia, ale robte, čo máte robiť. (Potlesk.) Viete, neviem, tak sa spýtajte pána predsedu parlamentu Kollára, či pristupujeme zodpovedne alebo nie k rokovaniu. Pokiaľ viem, tak okrem jednej spornej novely, ktorá sa týkala zásahu, extrémneho zásahu do súkromia ľudí, v tomto parlamente prechádzajú zákony vlády, pán premiér, jednomyseľne. Tak ja vôbec netuším, o čom ste tu dnes prišli rozprávať. Pretože my sa k veciam správame zodpovedne a hlasujeme všetci za každý dobrý návrh. (Potlesk.) Ale musím vám povedať aj druhú vec, že očakávame a budeme tu aj budúci týždeň, aj ďalší týždeň, keď bude treba, ale očakávame trochu vyššiu kvalitu legislatívy, ktorú nám sem prinášate. Aj to, čo tu máme dnes na stole, to nie je žiaden zázrak, ani žiaden nejaký balík, ktorý extrémnym spôsobom ide zachrániť Slovensko. Na to stále čakáme. Vy o tom veľa rozprávate na tlačových konferenciách, len už by sme boli radi, keby sa to pretavilo aj do zákonov a legislatívy a my si tu na to počkáme, lebo je to naša robota. A verte, že o tom budeme diskutovať korektne a nikto tu nerobí z ničoho politiku. Žiaľ, jediný, kto tú politiku znovu vniesol, ste jedine a jedine vy. (Potlesk.) A mňa to naozaj extrémne mrzí, pretože máte plné reči Slovenska, plné reči ľudí, ale nie som si istý a prejavili ste to aj teraz, nie som si istý, či na to máte a či túto situáciu zvládnete. Ale za parlament vám chcem garantovať, že všetky dobré návrhy, ktoré majú pomôcť Slovensku, za všetky dobré návrhy, ktoré majú pomôcť Slovenskej republike, budú aj poslanci opozície a minimálne môžem hovoriť za stranu SMER – sociálna demokracia, vždy hlasovať za, vždy hlasovať za. Ale nemôžte nám upierať právo, ak chceme niektoré veci vylepšiť, ak chceme na niektoré veci poukázať, je to normálne. A na záver, pán premiér, teraz si zvykajte vy. Teraz sa vy zodpovedáte tomuto plénu a nie my vám. Ďakujem. (Potlesk.)
Grendel, Gábor, podpredseda NR SR (2020-07-24):
Ďalší v rozprave vystúpi pán poslanec Šipoš za poslanecký klub OĽANO. (Poslanci Suja a Mazurek z ĽSNS zablokovali rečnícky pult. Reakcie z pléna. Reakcia poslanca Mazureka, stojaceho pri rečníckom pulte zľava z pohľadu predsedajúceho: „Dokiaľ nepríde pán premiér v zmysle rokovacieho poriadku a nepríde z toho neskolaudovaného domu z Trnavy, tak tu budeme stáť.“ K rečníckemu pultu prišiel poslanec Šipoš, na ktorého poslanec Mazurek reaguje: „Stojíme tu. Vy ste jeho klub.“ ) Páni poslanci, snáď nebudete napínať svaly a fyzicky brániť poslancovi, aby vystúpil? (Reakcia poslanca Mazureka: „Vy si nemyslíte, že my sme cvičené opičky, dokiaľ premiér nepríde, tak tu budeme stáť.“ Reakcia poslanca Šipoša: „A čo tu robíte teraz?“ Reakcie z pléna. K rečníckemu pultu postupne prichádzajú ďalší poslanci.) Pán premiér je na ceste, kolegovia. (Reakcia poslanca Mazureka: „Keď príde, pokračujeme.“ Reakcie z pléna.) Poprosím vás, kolegovia, aby ste nenapínali svoje svaly a pustili pána poslanca Šipoša vystúpiť v rozprave. (Reakcie z pléna.) Nie sme vo fitku, kolegovia, buďte takí dobrí, kolegovia. (Reakcia poslanca Mazureka: „Toto by robil on, keby tu bol v opozícii. Toto by robil on, keby tu bol v opozícii. Ja som to tu zažil, ja som to tu zažil xy-krát od neho, podobné excesy. Nech príde a pokračujeme. Však nech príde. Veď nech príde a pokračujeme.“ ) Pani poslankyňa Pleštinská, prosím, nefoťte, kým nie je vyhlásená prestávka, ďakujem. (Veľký ruch v sále.) (Reakcia poslanca Mazureka: „Chlapi, kým nepríde Matovič, v zmysle rokovacieho poriadku má tu byť, nemá byť v Trnave, čakáme tu.“ Výkriky z pléna. Reakcia poslanca Mazureka: „Však príde a pokračujeme. On tu mal byť celý čas, on vôbec nemal ísť do Trnavy. My tu máme sedieť ako opičky, sa hádať medzi sebou, on si z nás bude robiť dobrý deň?“ K rečníckemu pultu prichádzajú ďalší poslanci.) Vyhlasujem prestávku do štvrť na dvanásť a už teraz môžete aj fotiť, aj točiť, lebo je prestávka. (Prestávka.) (Po prestávke.)
Kaník, Ľudovít, poslanec NR SR (2011-09-14):
Ďakujem. Tá petícia sa myslím, že volá za spravodlivú valorizáciu dôchodkov, tak povedzme si, čo je spravodlivé. Určite nie je spravodlivé, nech by sme dospeli k tej čiastke akokoľvek, rovnú čiastku dať všetkým, pretože takýmto systémom zhruba päťstotisíc dôchodcov, ktorí sú už v dôchodku, budú mať z roka na rok nižšie reálne dôchodky. To určite spravodlivé nie je. A čudujem sa, že to mohli by požadovať dôchodcovia takto, pokiaľ si to uvedomujú, že čo je spravodlivé a musíme ísť trošku do filozofie. Spravodlivé v zmysle súčasného systému je to, že človek celý život pracuje, odvádza do systému odvody a na základe toho, ako dlho pracoval a aké veľké odvody odviedol, na základe toho je mu vymeraný dôchodok v nejakej výške. A spravodlivé potom je, aby tento dôchodok bol zachovaný po celý život v jeho reálnej kúpnej sile. To znamená, má byť valorizovaný tak, aby sa neznehodnotil, ale nie je ani dôvod na to, aby sa zhodnocoval a reálne rástol, čo je dnešnou švajčiarskou valorizáciou. Zavedenie tejto valorizácie malo sociálny aspekt a bol úmyselne zavedený, aby sme potiahli tie nízke dôchodky z minulého systému. Spravodlivé preto, znova zopakujem a to budem presadzovať aj pri schvaľovaní zákonov, je zaviesť cez dôchodcovskú infláciu reálne ochraňovanie výšky skutočnej kúpnej sily dôchodku tak, aby nijakým spôsobom nebol znehodnotený. Ďakujem. (Potlesk.)
Petrák, Ľubomír, poslanec NR SR (2015-03-11):
Ďakujem pekne za slovo. Pán kolega Blanár, chcem oceniť oba vaše pozmeňujúce návrhy, lebo myslím si, že sú prínosom pre zákon. V prvom prípade to je stransparentnenie pravidiel pre vyššie územné celky a v zásade aj veci, ktoré boli namietané teda súkromnými školami a ďalšími organizáciami. Týmto krokom sa vytvára priestor, aby pravidlá pre rozhodovanie o vzniku alebo nevzniknutí prvých tried na príslušnej škole mali úplne jasné pravidlá, ktoré budú verejne dostupné, budú schvaľované v zastupiteľstve. A je to povinnosť schvaľovať v zastupiteľstve, čo je významným posunom vpred. Takisto posunom vpred v zákone je možnosť požadovať uhradenie nákladov zamestnávateľovi, ktoré vynaložil na vzdelanie, ale k tomu sa ja ešte dostanem vo svojom vystúpení. Chcel by som v krátkosti zareagovať na váš možno principiálny, alebo neviem ako ho nazvať, spor s predrečníkmi, pokiaľ ide o fragmentáciu školstva. Ja chcem povedať, že zaznelo aj v predchádzajúcich vystúpeniach, vy ste na to reagovali, že zriaďovanie škôl je originálna kompetencia štátu. Áno, je originálna kompetencia štátu, ktorá je presunutá v jednom prípade na samosprávne kraje, v druhom prípade na obce a mestá ako samosprávne orgány. Tých, ktorí to namietajú, chcel by som sa ja spýtať: ktože preniesol tieto kompetencie na obce a mestá a prečo? Preto, lebo bol nedostatok financií, bol tam veľký modernizačný dlh v prípade základných škôl a tým pádom sa štát zbavil svojej povinnosti a preniesol náklady na samosprávne orgány. V prípade stredných škôl, keďže nefungovalo odborné školstvo a nebola ani schopnosť štátu nahradiť náklady, ktoré boli na vytvorenie dielní, a ďalšie zvýšené finančné náklady, sa vytváral predpoklad na to, aby na regionálnom... (Prerušenie vystúpenia časomerom.)
Laššáková, Jana, podpredsedníčka NR SR (2014-03-25):
Ďakujem, pán podpredseda. Chce sa k rozprave vyjadriť spravodajkyňa, pani poslankyňa Vitteková? Nechce. Pán poslanec Poliačik, tu nie je, takže prerušujem rokovanie o týchto bodoch programu. Pokračujeme druhým čítaním o vládnom návrhu zákona o divadelnej činnosti a hudobnej činnosti a o zmene a doplnení niektorých zákonov . Vládny návrh zákona je uverejnený ako tlač 819, spoločná správa výborov má tlač 819a. Prosím ministra kultúry Slovenskej republiky Mareka Maďariča, aby vládny návrh zákona odôvodnil. Nech sa páči, pán minister, máte slovo.
P. Hrušovský, predseda NR SR: (2004-02-05):
Páni poslanci, ešte predtým poprosím pána poslanca Galbavého, aby vyhlásil výsledky tajnej voľby na voľbu člena Dozornej komisie Slovenského rozhlasu, ako aj tajnej voľby na voľbu členov Rozhlasovej rady. Pán poslanec Galbavý, prosím, aby ste oznámili výsledky volieb najskôr Dozornej komisie Slovenského rozhlasu.
Viskupič, Marián, poslanec NR SR (2022-06-17):
Ďakujem pekne za slovo. Vážený pán predsedajúci, vážený pán guvernér, kolegynky, kolegovia, dovoľte mi ako určenému spravodajcovi výboru predniesť správu o, správu Výboru Národnej rady Slovenskej republiky pre financie a rozpočet o výsledku prerokovania správy o finančnej stabilite – máj 2022 (tlač 1051). Správu o finančnej stabilite pridelil predseda Národnej rady svojím rozhodnutím č. 1112 zo dňa 8. júna 2022 na prerokovanie výboru pre financie a rozpočet do 13. júna 2022. Ako gestorský výbor určil výbor pre financie a rozpočet a dovoľte mi teda uviesť výsledok rokovania vo výbore. Uvedenú správu prerokoval výbor a prijal k nej uznesenie č. 341 zo dňa 13. júna 2022. Uvedený výbor predloženú správu zároveň vzal na vedomie a odporučil ju Národnej rade vziať na vedomie. Zo strany výboru ani poslancov neboli predložené žiadne stanoviská ani pripomienky. Gestorský výbor schválil uvedenú správu uznesením č. 353 zo dňa 14. júna 2022 a zároveň ma určil za spravodajcu výboru a zároveň ma poveril predniesť správu výboru na schôdzi Národnej rady a navrhnúť Národnej rade postup pri hlasovaní. Zároveň odporučil Národnej rade Slovenskej republiky podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku vysloviť súhlas, aby guvernér Národnej banky Slovenska Peter Kažimír správu uviedol a mohol vystúpiť v rozprave na schôdzi Národnej rady. Návrh uznesenia Národnej rady je prílohou tejto správy. Pán predsedajúci, ďakujem pekne, skončil som. Otvorte, prosím, rozpravu.
Bugár, Béla, podpredseda NR SR (2018-05-24):
Na vystúpenie pani poslankyne s faktickými poznámkami šiesti, piati. Pán poslanec Simon.
Saloň, Marián, poslanec NR SR (2022-04-29):
Ďakujem. Janka, ty si spomínala pojem kajúcnik, ktorý definoval generál Ivor. Ja sa vrátim k tej mojej predchádzajúcej faktickej, lebo som dobiehal, tak veľmi dychčavo som rozprával. Takže ešte raz. Citácia advokáta Ribára, ktorý bol dvadsať mesiacov v kolúznej väzbe, čo rozhodol Ústavný súd: „V kontexte trestných konaní je kajúcnik osobou, ktorá v skutočnosti nemusí vôbec ľutovať čohokoľvek, čohokoľvek protiprávneho a protizákonného sa dopustila a je to osoba, ktorá sa priznáva k svojej trestnej činnosti – a najdôležitejší moment – usvedčuje z trestnej činnosti iné osoby, za čo taká osoba označovaná ako kajúcnik očakáva rôzne výhody, benefity za takéto svoje konanie, spoluprácu pri odhaľovaní trestnej činnosti iných osôb. A tých možných výhod a benefitov je naozaj široké spektrum. Najžiadanejším benefitom, výhodou, ktorú môže spolupracujúca osoba požiadať, je beztrestnosť, kde na ňu sa vzťahuje napríklad aj možnosť neprepadnutia majetku. Zákonnou podmienkou na získanie vyššie uvedených benefitov pre kajúcnika je zistenie alebo usvedčovanie páchateľov závažnej trestnej činnosti kajúcnikom, pričom záujem spoločnosti na objasnení trestnej činnosti odhaľovanej kajúcnikom je vyšší, ako na stíhaní samotného kajúcnika, teda najžiadanejším kajúcnikom je taká osoba na spoluprácu, čo napáchala toho najviac zlého a závažného a má toho čo najviac na udávanie iných pre OČTK. Čím viac je bezcharakterná osoba kajúcnika, tým viac nemá zábrany kajúcnik urobiť čokoľvek.“ Píše to advokát Ribár na základe vlastnej osobnej skúsenosti. „Počas výkonu praxe advokáta som viackrát sa stretol s prípadmi, kedy kajúcnik klamal, krivo obviňoval, krivo vypovedal a prešlo mu to. Mám s tým aj bohaté skúsenosti z vlastného trestného stíhania, a preto aj uvádzam – ak máte pocit, že sa vás toto všetko ohľadom kajúcnikov netýka, vedzte, že aj priamo vás osobne raz môže niekto krivo obviniť, aby pomohol sebe. A ak raz prižmúrite oči nad krivením spravodlivosti, raz sa to krivenie spravodlivosti môže týkať aj vás osobne.“ Advokát Ribár.
Blanár, Juraj, podpredseda NR SR (2023-06-20):
Ďakujem pekne. Otváram rozpravu, do ktorej mám jednu písomnú prihlášku, ale... (Reakcia navrhovateľa.) Čiže najprv pôjde pán poslanec Lehotský a potom požiadal o slovo pán navrhovateľ, pán poslanec Osuský. Čiže, nech sa páči, pán poslanec, máte 20 minút slovenských k dispozícii.
Hrušovský, Pavol, podpredseda NR SR (2011-06-29):
Pán poslanec Přidal.
Mizík, Stanislav, poslanec NR SR (2020-03-24):
Ďakujem za slovo. Áno, správne ste povedali, my sme hrozbou, práve my stopäťdesiati. Čo tak urobiť testy pre všetkých tu v tejto budove? Potom pri prípade hoci jedného prípadu ostatní šup-šup do karantény a po dvoch týždňoch môže zákonodarný zbor fungovať; tí, čo sú zdraví, lebo všetci asi neochorejú. A veľmi správne ste podotkol zakázanie svätých omší, zákaz prijímať telo Božie je hriechom proti ľudskej duši, proti presvedčeniu. A pripomenul by som vám zázrak trnavskej Matky Božej, kde sa po modlitbách pred pár stáročiami zastavila veľká epidémia. Je to naozaj zvláštne, že my tu sedíme stopäťdesiati plus cirka 200 zamestnancov, neviem presne, koľko ich je, sedím tu ja, lebo musím, ale do kostolíka, kde sedí 20 ľudí, nemôžem ísť na spoveď a ani na prijímanie. Ďakujem za slovo.
Poliačik, Martin, poslanec NR SR (2016-04-19):
Ja na rozdiel od kolegu Číža vôbec nevnímam tento príspevok ako taký, že by nepatril do tejto diskusie. Ja si myslím, že presne takto má vyzerať prihlásenie sa za najväčší opozičný klub a vyjadrenie sa k programovému vyhláseniu vlády. A bolo jasne povedané, ktoré priority vnímame ako nerealizovateľné, pretože na ne vláda nemá personálne obsadenie ani vôľu. Bolo jasne povedané, napríklad v oblasti školstva a zdravotníctva, že sú tam náznaky dobrých riešení, na ktorých sa možnože aj s opozíciou vláda môže zhodnúť a ktoré sme ochotní podporiť. Bolo tam jednoznačne povedané, čo sú slabé miesta tejto vlády. A bola tam jednoznačne povedané aj to, čo ja tvrdím, odkedy vznikla táto vláda, že ak máme vrátiť dôveru občanov v politiku v tomto štáte, tak je hlavne ťarcha teraz na nových koaličných partnerov tejto vlády, a to je na stranách MOST – HÍD a SIEŤ. Pretože to sú presne strany, ktoré mali veľmi jasné záväzky voči pravicovému alebo progresívnemu voličovi v tomto štáte, a to sú tie strany, ktoré majú tieto záväzky teraz vydupávať v rámci svojej politiky vo vnútri tejto vlády. A to je jedno, že či sú to záväzky v rámci napríklad iniciatívy „A DOSŤ!“, o ktorej hovoril kolega Gröhling, či sú to záväzky, ktoré boli podpísané s iniciatívou Štrngám za zmenu. Toto sú všetko veci, ktoré strany SIEŤ a MOST podpísali pred voľbami, a pevne dúfam, že ich teda budú vyžadovať aj v rámci vlády.
Laššáková, Jana, podpredsedníčka NR SR (2014-03-20):
Ďakujem pekne, pani spravodajkyňa. Poprosím vás, zaujmite miesto určené pre spravodajcov. Keďže je zlúčená rozprava, tak pokračujeme prvým čítaním o návrhu poslancov Národnej rady Slovenskej republiky Jána Figeľa, Pavla Hrušovského, Bélu Bugára, Richarda Vašečku, Jozefa Mikuša a ďalších na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Návrh ústavného zákona má tlač 891, návrh na jeho pridelenie na prerokovanie výborom je v rozhodnutí č. 890. Dávam slovo podpredsedovi Národnej rady Jánovi Figeľovi, aby návrh ústavného zákona uviedol. Nech sa páči, pán podpredseda.
Baška, Jaroslav, poslanec NR SR (2014-02-04):
Vážení kolegovia, čiže výbor, mimoriadny, sa bude konať dnes so začiatkom o dvanástej. Nie 11.30, dobre? My sme to chceli posunúť len kvôli tomu, lebo je aj rokovanie ústavnoprávneho výboru, aby sa to, aby sa to stihlo. Dobre, čiže bude o dvanástej. Ďakujem.
Ledecký, Vladimír, poslanec NR SR (2021-05-28):
Vážení kolegovia, kolegyne, padla tu otázka rečníka, že prečo ide Remišovej 20 mil. euri. Tak nejde Remišovej, ale ide na ministerstvo MIRRI a ide na regionálny rozvoj. Chcem povedať, že vláda SMER-u v posledných rokoch na regionálny rozvoj do najmenej znevýhodnených okresov dávala cca 45 mil. ročne. Táto vláda v rozpočte odsúhlasila na tento rok len 9 mil. do znevýhodnených okresov. Čiže ak pripočítame k tým deviatim dvadsať, je to ešte stále menej, stále menej, ako dávala predošlá vláda. Čiže je to logické. Sú to zdroje do regionálneho rozvoja, ktoré podporujú aktivity, kde nie je možné čerpať z eurofondov, lebo sú to projekty, ktoré idú v malých objemoch, rádovo 10-tisíc. A ide to na taký druh aktivít, ktoré takisto nie sú oprávnené z európskych fondov. Ďalší problém je, že v týchto málo rozvinutých regiónoch nie sú dostatočne personálne kapacity na prípravu a implementáciu týchto projektov. A preto si myslím, že 20 mil. je veľmi dôležité investovať do regionálneho rozvoja v týchto regiónoch. A myslím si dokonca, že to je málo. A naozaj tu schvaľujeme obrovské objemy peňazí a 20 mil. len taká hŕstka v ňom, takže netreba ich ľutovať. A len treba dúfať, že budú efektívne využité. Ďakujem.
P. Hrušovský, predseda NR SR: (2004-10-19):
(Hlasovanie.) 135 prítomných, 34 za návrh, 45 proti, 47 sa zdržalo, 9 nehlasovalo. Návrh sme schválili. Neschválili, pardon. Teraz poprosím pána poslanca Šulaja, aby ešte raz zopakoval návrh na doplnenie programu 32. schôdze. Nech sa páči, pán poslanec Šulaj.
Laurenčík, Milan, podpredseda NR SR (2021-10-06):
Pán poslanec, teraz som to povedal, že Národná rada rozhodla, že budeme termínovať. (Reakcie z pléna.)
Paška, Pavol, predseda NR SR (2013-12-18):
Tak musíme dať o nich hlasovať.
Blanár, Juraj, podpredseda NR SR (2022-12-02):
Na vaše vystúpenie, pán poslanec, sú dve faktické poznámky. Pani navrhovateľka Marcinková ako prvá, nech sa páči.
Sárközy, Irén, poslankyňa NR SR (2018-10-24):
Pán poslanec Baláž vystúpil s procedurálnym návrhom a požiadal o vyňatie bodov 5, 7 a 8 zo spoločnej správy na samostatné hlasovanie. Body 5, 7 a 8 majú odporúčanie gestorského výboru schváliť. Pán poslanec Ivan vystúpil s procedurálnym návrhom a požiadal o vyňatie bodu 5 zo spoločnej správy na samostatné hlasovanie. Bod 5 má odporúčanie gestorského výboru schváliť. Pán predsedajúci, budeme teraz hlasovať o bodoch zo spoločnej správy 1 až 4, 6, 9 až 13 s odporúčaním gestorského výboru schváliť.
Pfundtner, Edita, poslankyňa NR SR (2015-02-11):
Ďakujem, pán predseda. V zlúčenej rozprave vystúpili dvaja poslanci. Nebol podaný žiadny návrh, preto, prosím, aby ste dali hlasovať o tom, že Národná rada prerokuje návrh ústavného zákona v druhom čítaní.
P. Gabura, poslanec: (2007-05-16):
Očakávam takisto od parlamentu, že keď je a zvlášť závažný problém ako Zákonník práce, že z korektnej diskusie vzídu skutočne rozumné návrhy, ktoré posilnia občana. O toho nám ide. Ale fakt som mal veľmi zmiešaný pocit z toho, čo ste hovorili. Ďakujem.
Grendel, Gábor, podpredseda NR SR (2022-09-23):
Prezentujme sa a hlasujme. (Hlasovanie.) Prítomných 124 poslancov, za 94, proti 0, zdržalo sa 30, hlasovali všetci prítomní. Konštatujem, že sme tento návrh schválili. Pristúpime teraz k hlasovaniu o bode 20 programu, je to prvé čítanie o vládnom návrhu zákona, ktorým sa mení a dopĺňa zákon č. 404/2011 o pobyte cudzincov, tlač 1100. Dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Igorovi Husovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1100.)
Kollár, Boris, predseda NR SR (2021-12-14):
Prosím, prezentujme sa a hlasujeme. (Hlasovanie.) Prítomných 147 poslancov, za 55 (potlesk), proti 76, zdržalo sa 12, nehlasovali 4. Konštatujem, že sme tento návrh neschválili. Teraz dávam slovo spoločnej spravodajkyni, predsedníčke výboru pre zdravotníctvo pani poslankyni Jane Bittó Cigánikovej, aby uvádzala hlasovanie o bode 71 programu. Je to druhé čítanie o vládnom návrhu zákona o kategorizácii ústavnej zdravotnej starostlivosti (tlač 706). Nech sa páči, pani poslankyňa, máte slovo. (Hlasovanie o vládnom návrhu zákona o kategorizácii ústavnej zdravotnej starostlivosti a o zmene a doplnení niektorých zákonov , tlač 706.)
Laššáková, Jana, podpredsedníčka NR SR (2014-11-09):
S reakciou pán poslanec Frešo.
Kočiš, Eduard, poslanec NR SR (2021-06-16):
Ďakujem pekne za slovo, pán predseda. Pán kolega Blaha, paranoja ministrov je tzv. spoločnou vlastnosťou celej tejto vlády a je to taký spoločný menovateľ, lebo táto paranoja sa tam šíri ako mor v 15. storočí. Takže nad touto témou by sme ani vôbec nemuseli polemizovať a vôbec sa k nej vracať, pretože je to jednoducho ich taká typická spoločná vlastnosť, jednoducho paranoidný stav, ktorý tam zaviedol predchádzajúci premiér a terajší tieňový premiér vlády Igor Matovič, to sa jednoducho nedá vykynožiť, to sa jednoducho bude tam šíriť, pokiaľ táto vláda bude vládnuť, čo pevne dúfam, už nie veľmi dlho. Vo svojej rozprave ste spomenuli pani ministerku Milanovú, že ju tuná poslali obhajovať alebo aspoň sedieť ako členku vlády, aj keď o tejto problematike príliš veľa vedomostí nemá, a myslím si, že ani mať nebude. Ale ja sa jej musím zastať z jediného dôvodu a pochváliť, že dokázala získať alebo vybaviť peniaze na záchranu Spišského hradu. To len troška mimo tému a mimo veci, ale troška sa jej musím zastať, pretože taká naša kultúrna pamiatka, ktorou je Spišský hrad, najväčší hrad v strednej Európe, si naozaj pomoc zaslúži a troška z tej kultúry do tejto nekultúrnej vlády snáď zavedie. Čo sa týka vzdelania pána Mikulca, ako ste tuná spomínali vo svojej rozprave, k tomu sa už nebudeme vracať, pretože podobnou univerzitou tretieho veku bola aj univerzita v Skalici, kde naši podobní vládni a ústavní činitelia získavali svoje vzdelanie, čiže k tomu sa aj zbytočné sa vracať. Jeho 20 diplomových prác, no, hovorím, že sú špičkoví vedci na Slovensku, ale nedokázali by to. Čiže naozaj ja som tých diplomových prác napísal tiež niekoľko, nebolo ich 20, ale naozaj je dosť ťažké napísať či už bakalársku, alebo magisterskú prácu, ale hovorím, pán Mikulec, to je, v tomto je to preborník. Takže ďakujem pekne.
M. Číž, podpredseda NR SR: (2007-03-23):
(Hlasovanie.) Prítomných 130 poslancov, za návrh 75 poslancov, proti 53 poslancov, zdržal sa 1 poslanec, nehlasoval 1 poslanec. Tento návrh sme schválili. (Hlasy v sále.) Dobre. Vaším návrhom, pani spravodajkyňa, je?
Hrnčiar, Andrej, podpredseda NR SR (2020-02-21):
Pán poslanec Soboňa.